**Fontos információk a laborról**

1. Az indikátor órákat az általános iskolai tanárok tartják az általános iskolai csoportoknak, akik korábban részt vettek labortanári képzésen.
2. Minden labortanárnak lehetősége van a laborkísérletek előzetes elvégzésére, erre a vezető labortanárokkal kell előzetesen egyeztetni (mellékelve az elérhetőségek listája).
3. Minden tantárgyból tartunk továbbképzést, ahol megismerkedhetnek a kollégák a labor berendezésével, felszerelésével és munkafüzeteivel, valamint néhány válogatott kísérlet elvégzésére is lesz alkalom.
4. Valamennyi laborban tanító tanár a diákjaival megismerteti és betartatja a laborrendet valamint a tűz- és balesetvédelmi szabályokat. Minden tanulócsoportot informálni kell a fent említett szabályokról és a tanulóknak aláírásukkal is igazolniuk kell az abban foglaltak tudomásulvételét. Erre külön formanyomtatványt rendszeresítünk (mellékelve a laborrend).
5. **Hat munkanappal** a csoport labor látogatása előtt minden vezető tanár (vagy iskolai koordinátor) köteles a labornaplót kitölteni a[**varga.labornaplo.hu**](http://varga.labornaplo.hu/)helyen(mindenki kap felhasználó nevet és jelszót), vagy technikai problémák esetén, Jeneiné Fekete Marianna laborvezető helyettest e-mailben (vkglabor@gmail.com) értesíteni a csoport létszámáról, elvégzendő kísérletek természetéről (tanári, egyéni, páros stb.), azok eszköz- és vegyszer igényéről!
6. Friss vizsgálati anyagokat (pl. falevél, tojás, tej, boncolni valók stb.) nem áll módunkban biztosítani. Ezeket magukkal kell hozniuk!
7. Lesz eszköz/vegyszer átvételi/visszavételi nyomtatvány. Ez formaság, de ha törés vagy valamilyen más esemény van, ezen rögzítjük.
8. Az órák rendje:

minden foglalkozás 1,5 órás (2x45 perc egyben) blokkokból áll, közöttük 30 perc szünettel a be- ill. kipakolás érdekében.

1. fogl.: 8,00-9,30,

2. fogl.: 10,00-11,30,

3. fogl.: 12,00-13,30,

4. fogl.:14,30-15,30 (csak vargás órák)

1. A tanárok közreműködnek a labornapló vezetésében (csoport létszáma, hiányzók, kísérlet, eszköz- és vegyszerigény).
2. Akadályoztatás (alapos indok) esetén a megrendelt tanóra (órák) lemondásra kerülhetnek, de csak új időpont egyeztetésével, ill. cserével. Mivel az indikátorórák számát szerződés rögzíti.
3. Akadályoztatás (alapos indok) esetén a megrendelt buszok lemondásra kerülhetnek. Ennek eljárásrendjét egyelőre nem ismerjük.
4. Kérés esetén és térítés ellenében a vidékiek számára ebédet tudunk rendelni.

**A laboratórium és a munkatársak elérhetőségei:**

**Varga Katalin Gimnázium**

Szolnok, Szabadság tér 6.

telefon: 56/ 512 240 (kémia szertár melléke)

fax: 56/ 512 249

**Dr. Nagy Béla – projekt menedzser**

e-mail: ranabe@freemail.hu; telefon: 20/ 435 0760

**Igrinyi Krisztina – laborvezető**

e-mail: vkglabor@gmail.com; telefon: 30/ 983 6609

**Jeneiné Fekete Marianna – laborvezető-helyettes**

e-mail: vkglabor@gmail.com; telefon: 30/ 487 5320

**Vezető labortanárok:**

**Balogh Béla – kémia**

e-mail: balbela@citromail.hu

**Berecz Krisztián – földrajz**

e-mail: kriszberecz@gmail.com

**Kedves Mónika – biológia**

e-mail: kedvesmoniq@gmail.com

**Nagy Tibor – fizika**

e-mail: nagyt10@freemail.hu

**A Varga Katalin Gimnázium laboratóriumának munka és balesetvédelmi szabályzata**

1. A laboratóriumban a tanuló csak tanári felügyelet mellett tartózkodhat és dolgozhat. Annak területére csak engedéllyel léphet be és azt csak engedéllyel hagyhatja el.
2. A kabátokat, táskákat és egyéb felszerelési tárgyakat az öltöző szekrényekben elzárva kell elhelyezni, a laboratóriumba csak a munkához szükséges eszközöket szabad bevinni. A laboratóriumból sem eszközöket, sem vegyszereket nem szabad elvinni!
3. Étkezni csak a labor előtti zsibongóban szabad!
4. A laboratóriumi munka során köpeny használata kötelező! Szükség esetén, ha a gyakorlat előírja, védőszemüveget és védőkesztyűt kell viselni.
5. A kísérletek megvalósítása előtt győződjünk meg róla, hogy az alkalmazott eszközök, demonstrációs anyagok nem sérültek, rongálódtak-e. Hiba esetén a tanár értesítse a laboratórium személyzetét, a diák a tanárát.
6. A kísérleti eszközöket, anyagokat, csak és kizárólag rendeltetésszerűen, kellő körültekintéssel használjuk! Mindig a megadott módon, eszközökkel és vegyszer mennyiségekkel dolgozzunk.
7. A kísérlet megkezdése előtt, a foglalkozást vezető tanár, ismerteti a végrehajtandó feladatot, és a végrehajtás főbb mozzanatait. Továbbá külön felhívja a tanulók figyelmét az esetleges veszélyforrásokra!
8. A balesetek és az anyagi kár megelőzése érdekében a kísérleteket gondosan, a leírtaknak megfelelően hajtsuk végre.
9. Munkánk során a laboratóriumban tartózkodók testi épségét, illetve azok munkájának sikerét ne veszélyeztessük! A kísérleti munka elengedhetetlen feltétele a rend és fegyelem.
10. A sérülések, balesetek elkerülése érdekében a foglalkozást vezető tanár folyamatosan kövesse nyomon a kísérletek előkészítését és végrehajtásának menetét. Bármilyen gond, probléma esetén, a tanulók azonnal jelezzenek neki!
11. Az érdemi munka befejeztével gondoskodjunk róla, hogy az eszközöket a kiindulási állapotnak megfelelően rendben hagyjuk hátra.
12. A laboratóriumból történő távozást megelőzően győződjünk meg róla, hogy a helyiségben tűz-, balesetveszélyes helyzetet nem hagyunk hátra. A távozásról tájékoztassuk a labor személyzetét!
13. Baleset esetén a lehető leggyorsabban mérjük fel a sérülés, illetve sérülések mértékét, kezdjük meg a sérültek ellátását. Haladéktalanul értesítsük a labor személyzetét, ha a helyzet megkívánja, haladéktalanul hívjunk mentőt. Egyértelmű utasításokkal szabjunk feladatot a tanulók tevékenységét illetően, elkerülve ezzel a további balesetek bekövetkezését, illetve az esetleges anyagi károk gyarapodását. készítsünk jegyzőkönyvet (formanyomtatványon)
14. A fizikai kísérletek leggyakoribb veszélyforrása az elektromos áram. Baleset esetén meg kell bizonyosodni arról, hogy a sérült nincs már feszültség alatt. A baleset helyén elsődleges feladat a kapcsolótáblán lévő főkapcsoló lekapcsolása!
15. Az elektromos balesetek elkerülhetők, ha betartjuk és betartatjuk az érintésvédelmi szabályokat! A hallgatói áramkörök minden esetben feszültségmentes állapotban kerüljenek összeállításra, azt követően csak ellenőrzés után, és engedéllyel kössék rá a tápfeszültséget. Üzemzavar esetén kérjük a labor dolgozóinak segítségét.
16. Tűz esetén, vagy tűzveszélyes helyzetben, azonnal értesítsük a labor személyzetét! Határozottan utasítsuk a tanulókat a labor elhagyására! A laboratóriumban elhelyezett tűzoltó készülékeket rendeltetésszerűen használjuk. Tűzoltó készülékkel embert oltani nem szabad!
17. Az épület kiürítése esetén (pl. tűzriadó) a laboratóriumban tartózkodók távozási útvonala: új épületszárny lépcsőháza -> földszinti udvari hátsó kijárat -> udvaron jobbra -> Balogh Kálmán úti kiskapu -> gyülekezési hely: autó parkoló

**A laboratóriumi fizika eszközökön és berendezéseken található jelzések, ábrák jelentései:**

|  |  |
| --- | --- |
| http://labor.revai.hu/images/kepek/Ikonok/f_forro.png | Vigyázz! Forró felület! |
| http://labor.revai.hu/images/kepek/Ikonok/f_hideg.png | Vigyázz! Alacsony hőmérséklet! |
| http://labor.revai.hu/images/kepek/Ikonok/f_tuz.png | Vigyázz! Tűzveszély! |
| http://labor.revai.hu/images/kepek/Ikonok/f_mereg.png | Vigyázz! Mérgező anyag! |
| http://labor.revai.hu/images/kepek/Ikonok/f_radioaktiv.png | Vigyázz! Radioaktív sugárzás! |
| http://labor.revai.hu/images/kepek/Ikonok/f_aram.png | Vigyázz! Áramütés veszélye! |
| http://labor.revai.hu/images/kepek/Ikonok/f_lezer.png | Vigyázz! Lézersugár! |

**Iskola**:………………………………………………………………………………………

**Tanár**: ……………………………………………………………………………………...

**Tanuló csoport**: ………………………………………………………………………….

**Létszám**: ……………………… **Tantárgy**:……………………………………………..

**A Varga Katalin Gimnázium laboratóriumának munka és balesetvédelmi szabályzatát megismertem és tudomásul vettem.**

 **NÉV** (nyomtatott betűvel) **ALÁÍRÁS**

1. ……………………………………………………. ………………………………
2. ……………………………………………………. ………………………………
3. ……………………………………………………. ………………………………
4. ……………………………………………………. ………………………………
5. ……………………………………………………. ………………………………
6. ……………………………………………………. ………………………………
7. ……………………………………………………. ………………………………
8. ……………………………………………………. ………………………………
9. ……………………………………………………. ………………………………
10. ……………………………………………………. ………………………………
11. ……………………………………………………. ………………………………
12. ……………………………………………………. ………………………………
13. ……………………………………………………. ………………………………
14. ……………………………………………………. ………………………………
15. ……………………………………………………. ………………………………
16. ……………………………………………………. ………………………………
17. ……………………………………………………. ………………………………
18. ……………………………………………………. ………………………………
19. ……………………………………………………. ………………………………
20. ……………………………………………………. ………………………………
21. ……………………………………………………. ………………………………
22. ……………………………………………………. ………………………………
23. ……………………………………………………. ………………………………
24. ……………………………………………………. ………………………………
25. ……………………………………………………. ………………………………
26. ……………………………………………………. ………………………………
27. ……………………………………………………. ………………………………
28. ……………………………………………………. ………………………………
29. ……………………………………………………. ………………………………
30. ……………………………………………………. ………………………………
31. ……………………………………………………. ………………………………
32. ……………………………………………………. ………………………………
33. ……………………………………………………. ………………………………
34. ……………………………………………………. ………………………………
35. ……………………………………………………. ………………………………
36. ……………………………………………………. ………………………………